Mirah nyoba nggoleki dununge kem­bang sing ngambon-amboni mau. Mripa­te mubeng. Kabeh bageyan ruwangan diwaspadakake nanging ora tinemu kem­bang. Arep takon marang Pertiwi dhe­weke ora kepenak. Apa iki ambune par­fum sing diagem dening Dhoktor Pertiwi, ngono batine. Metu saka kantor Mirah lagi ngerti yen parfume Pertiwi beda karo ganda kembang kang nduleg irung ing njero ruwangan mau. Parfume Dhoktor Pertiwi wangi lembut ora nyegrak. Na­nging bab ambu kembang iku ora dipikir maneh dening Mirah. Pikirane mugen marang tugas anyar sing arep diemban.
